गुड़िया से सोजत रोड के दोहरीकरण का रेल संरक्षा आयुक्त ने किया निरीक्षण
ट्रांसपोर्ट रिपोर्टर| अजमेर
अजमेररेल मंडल की मदार-पालनपुर मुख्य लाइन के बीच किए जा रहे दोहरीकरण के क्रम में मंगलवार को गुड़िया से सोजत रोड का 24 किमी लंबे ट्रैक का निरीक्षण रेल संरक्षा आयुक्त सुशील चंद्रा ने किया। डीआरएम पुनीत चावला भी उनके साथ थे। चंद्रा एवं चावला ने इस ट्रैक पर 110 किमी प्रति घंटा की रफ्तार से ट्रायल किया। ट्रायल सफल रहा। माना जा रहा है कि आने वाले एक महीने में दोहरीकरण के इस भाग में अामने-सामने के ट्रैक में ट्रेनें दौड़ सकेंगी। अजमेर पहुंचे रेल संरक्षा आयुक्त पश्चिम क्षेत्र मुंबई सुशील चंद्रा ने बताया कि ट्रैक का निर्माण संतोषप्रद है। कुछ कार्य होना बाकी है, उनके होने पर यह ट्रैक प्रारंभ कर दिया जाएगा। डीआरएम पुनीत चावला ने बताया कि इस ट्रैक पर दोनों तरफ से 23 ट्रेनें संचालित होती हैं। इनमें 16 जोड़ी सुपरफास्ट तथा मेल ट्रेनें तथा 14 जोड़ी मालगाड़िया हैं। इस ट्रैक के बीच में चंडावल, बगड़ी नगर, भैंसाना और धारेश्वर स्टेशन हैं। इससे पूर्व मारवाड़-सोजत रोड के 21 किमी ट्रैक का शुभारंभ गत दिनों ही किया गया है।
फैक्ट फाइल : गुड़िया-सोजत रोड
लंबाई-24 किमी, स्टेशन-4
मेजर ब्रिज - 5, माइनर ब्रिज- 35
समपार फाटक- 10 (इनमें से 3 दोहरीकरण के बाद बंद हो जाएंगे), कर्व-6
रेलवे ट्रैक का जायजा लेते अधिकारी।
hin_Deva bho_Deva hin_Deva kas_Deva bho_Deva kas_Deva hin_Deva hin_Deva